《东坡先生挽词 其五》
宋代·释道潜

一时英俊附门墉，兄弟从来号两龙。雄辩未饶端木赐，题评肯下郭林宗。

精神烱烱风前鹤，操节棱棱雪后松。无复胜游参杖屦，追云弄月更雍容。

作者简介：释道潜，本名昙潜，号参寥子，赐号妙总大师。俗姓王，钱塘（今浙江杭州）人（《续骫骳说》）。一说姓何，于潜（今浙江临安西南）人（《咸淳临安志》卷七○）。幼即出家为僧，能文章，尤喜为诗。与苏轼、秦观友善，常有倡和。哲宗绍圣间，苏轼贬海南，道潜亦因诗获罪，责令还俗。徽宗建中靖国元年（一一○一），曾肇为之辩解，复为僧。崇宁末归老江湖。其徒法颖编有《参寥子诗集》十二卷，行于世。